kardosdrur/scandi-wiki huggingface dataset:
Trofeo Laigueglia 2020

Trofeo Laigueglia 2020 var den 57. udgave af cykelløbet Trofeo Laigueglia. Løbet var en del af UCI ProSeries 2020 og blev arrangeret 16. februar 2020. Det blev vundet af italienske Giulio Ciccone der kørte for det italienske landshold.

Hold og ryttere

Danske ryttere
Andreas Kron kørte for 
Jesper Schultz kørte for 
Emil Vinjebo kørte for 
Torkil Veyhe kørte for 
Sander Andersen kørte for General Store Essegibi F.lli Curia

Resultater

Eksterne henvisninger
 

2020
UCI ProSeries 2020
KMG

KMG er en forlystelsesfabrikant, der ligger i Neede i Holland.

KMG har konstrueret over 150 enheder, som er bl.a er følgende.

Afterburner 
 Discovery
 Freak Out
 Speed
 XXL
 Fun Factory
 Tango
 X-Factory 
 Speed Buzz
 High Swing
 Experience
 Move It 32
 Move It 24 
 Move It 18
 Para Jump 
 Tropical Trip
 Swing It
 Inversion 12
 XLR8
 Sicko
 Mission Space
 Inversion 24 
 Surf Ride
 Speed XXL 
 X-Drive

KMG forlystelser i Danmark 

I Danmark er der 4 forlystelser fabrikeret af KMG.

 Extreme (Nordisk Tivolipark) 2003
 The Beast (Nordisk Tivolipark) 2017
 Super Nova (Bakken) 2020
 Græshoppen (Bakken) 2021

Kilder 

 https://www.kmg.nl/attracties/ 
 http://www.nordisktivoli.dk/extreme.html
 http://www.nordisktivoli.dk/thebeast.html
 https://www.bakken.dk/forlystelser/alle-forlystelser/supernova/

Fremstillingsvirksomheder fra Nederlandene
Etableret i 1989
Amedeo af Savoyen-Aosta (1898-1942)

Amedeo af Savoyen-Aosta () (født 21. oktober 1898 i Torino, død 3. marts 1942 i Nairobi) var en italiensk general, pilot og prins fra Huset Savoyen. Han var vicekonge og generalguvernør over Italiensk Østafrika fra 1937 til 1941.

Se også 
Huset Savoyen

Noter

Eksterne henvisninger 

Huset Savoyen
Kongelige fra Italien
Personer fra Torino
Isbjerg (rapper)

Kasper Isbjerg Beckmann (28. september 1973 på Amager), også kendt som Isbjerg er en dansk rapper og producer, der har været med i grupperne Rockers By Choice, Fuld Pensum, Unit Zero og Toxis. Han har desuden medvirket på en lang række hip hop udgivelser igennem 90'erne, bl.a. Hvid Sjokolade, Den Gale Pose, Takt og Tone og Humleridderne.

Isbjerg startede med at høre og skrive rim, inspireret af bl.a MC Einar, Rip Rap Rock og Rockers By Choice. Han mødtes med andre og startede sin første gruppe i ungdomsklubben Sundby Algård. Han mødte mange unge med samme interesse, og blev derfra ledet videre til klub 47, hvor Turbo Niels havde gang i en masse musik.Han fik smag for at rappe som solist, samtidig med at hjælpe til i grupper som Unit Zero og Det Store Barn. Han havde på et tidspunkt en flair for freestyle rap, der førte til mange improviserede dueller med mange dygtige kunstnere - Her mødte han bl.a. PerVers, som han tabte til i Pulejam 1994.

Rappere fra Danmark
Personer fra Amager
Gábor Elek

Gábor Elek (født 5. november 1970) er en ungarsk håndboldtræner og tidligere håndboldspiller, der er cheftræner for Ferencváros TC's kvindehold og Ungarns kvindehåndboldlandshold.

Privatliv 
Han er gift med Ferencváros TC-spilleren Zita Szucsánszki, med hvem han har et barn med. Han er søn af Ferencvárosi TC-legenden Gyula Elek.

Referencer

Kilder 

Håndboldtrænere fra Ungarn
Ungarns håndboldforbund

Ungarns håndboldforbund (, forkortet MKSZ) er det ungarske håndboldforbund. Forbundets hovedkvarter ligger i Budapest. Forbundet er medlem af det europæiske håndboldforbund, European Handball Federation (EHF) og det internationale håndboldforbund, International Handball Federation (IHF). Forbundet har ansvaret for herrelandsholdet og damelandsholdet.

Eksterne henvisninger 
 
 Forbundets hjemmeside

Håndboldforbund
Håndboldforbund
Lotte Kirkeby

Lotte Kirkeby (født 8. januar 1970 i Skive) er en dansk forfatter og oversætter.

Baggrund 

Kirkeby blev efter studentereksamen fra Skive Gymnasium og HF uddannet cand. mag. i litteraturhistorie og fransk fra Aarhus Universitet. Fra 1997 og ti år frem var hun ansat som redaktør ved forlaget Gyldendal.
Siden var hun bl.a. ansat som redaktionssekretær hos Dansk Journalistforbund og freelanceredaktør på forskellige forlag. Siden 2007 har hun arbejdet som selvstændig journalist, redaktør, oversætter, anmelder og forfatter.

Forfatterskab 

Kirkeby har gennem årene været medforfatter på flere fagbøger om bl.a. barsel, alderdom, skilsmisse, og i 2016 debuterede hun skønlitterært med novellesamling Jubilæum på forlaget Rosinante.
Hendes første roman, De Nærmeste fra 2019 blev samme år nomineret til Danmarks Radios Romanpris.
Kirkeby har siden 2019 været medlem af Danske skønlitterære Forfatteres bestyrelse.
I januar 2020 fulgte Kirkeby, sammen med otte andre forfattere og efter Rosinantes indlemmelse i Gyldendal og de facto nedlæggelse, med den tidligere forlagschef Jacob Søndergaard til det nyoprettede forlag Gutkind, ejet af svenske Bonnier Books.

Udgivelser 

 Jubilæum, Rosinante, 2016 (noveller)
 De Nærmeste, Rosinante, 2019 (roman)
 Limfjorden, Lindhardt og Ringhof, 2019 (antologi)
 Hvis man ikke vidste bedre, Gutkind, 2022 (roman)

Priser, stipendier og legater 
 Statens Kunstfonds arbejdslegat 2018

Referencer

Eksterne links 
 Lotte Kirkeby – officiel website
 Lotte Kirkeby – Litteratursiden
 Lotte Kirkeby Hansen – Forfatterweb
 Lotte Kirkeby Hansen – Rosinante 
 Jeg har en fornemmelse af, at verden, som jeg kender den, forsvinder - Femina

Romanforfattere fra Danmark
Personer fra Skive
Dansksprogede forfattere fra Danmark
Kvindelige forfattere i det 21. århundrede
Studenter fra Skive Gymnasium og HF
Gutkind

Gutkind Forlag A/S er et dansk forlag, stiftet i januar 2020 og ejet af svenske Bonnier Books.

Ejerskab 
Gutkind Forlag er opkaldt efter Gutkind Hirschel, en jødisk indvandrer, der i begyndelsen af det 19. århundrede kom til Danmark fra Tyskland og åbnede sin første boghandel i København i 1804.
Hirschel tog senere navneforandring til Gerhard Bonnier, og hans søn Albert Bonnier stiftede i 1837 i Sverige en forlagsvirksomhed, der siden fik en helt central plads i Nordens og Europas forlags- og medieliv.

Oprettelse 
Gutkind Forlag blev oprettet i januar 2020. 
Rosinantes  tidligere forlagschef, Jacob Søndergaard, blev efter fusioneringen af Rosinante & Co. med Gyldendal kontaktet af svenske Bonnier Books, der i nogen tid havde været på udkig efter en mulighed for at komme tilbage på det danske marked. Det blev besluttet at stifte et nyt forlag med Jacob Søndergaard i spidsen som direktør. En række tidligere Rosinante-forfattere, bl.a. Helle Helle, valgte at indgå aftale om videreførelse af deres forfatterskaber på Gutkind Forlag.

Stine Pilgaards roman Meter i sekundet udkom den 15. maj 2020 og var forlagets første udgivelse.

Eksterne henvisninger 
 Gutkind Forlags hjemmeside

Referencer 

 
Forlag fra Sverige
Forlag fra Danmark
Etableret i 2020
Afterburner (KMG forlystelse)

“Afterburner” er en type forlystelse, som er designet og fabrikeret af KMG.

Der plads til 24 personer i “Afterburners” seks gondoler, som er placeret for enden af en stor svingarm. Benene hænger frit og blafrer, når armen som et kæmpe pendul begynder at svinge frem og tilbage. Først stille og roligt, men når vinklen kommer  115 ° og gondolerne begynder at snurre rundt, nærmer kraften sig 5G.

“Afterburner” er bygget op af to sættevogne, og det tager ca. fem timer for tre personer at opsætte forlystelsen. Den er ca. 13,5 meter lang, 12,3 meter bred og 22 meter høj. Den kræver tilslutning til elektricitet ved 160 ampere/400 volt og har en kapacitet per ca. 750 personer per time.

Kilder 

 http://www.nordisktivoli.dk/extreme.html

Forlystelser
Corn & Peg

Corn & Peg er en canadiske tv-serie produceret for tv-kanalen Nickelodeon og Treehouse TV.

Referencer

Eksterne henvisninger 
 

Animerede tv-serier fra Canada
Canadiske tv-serier fra 2010'erne
Canadiske tv-serier fra 2020'erne
Tv-programmer fra Nickelodeon
Tv-programmer fra Nick Jr.
Tv-programmer fra Treehouse TV
Bruna de Paula

Bruna Aparecida Almeida de Paula (født 26. september 1996 i Campestre, Minas Gerais, Brasilien) er en kvindelig brasiliansk håndboldspiller, der spiller for Metz Handball i LFH Division 1 Féminine og Brasiliens kvindehåndboldlandshold.

Referencer

Eksterne henvisninger 
 

Håndboldspillere fra Brasilien
Håndboldspillere ved sommer-OL 2020
Ida Marie Baad

Ida Marie Baad Nielsen  (født den 9. juli 1992) er en dansk sejler, der sammen med Marie Thusgaard sejler 49erFX, hvor de i en årrække har tilhørt den internationale elite og opnået medaljer ved internationale mesterskaber.

Baad og Thusgaard indledte deres karriere sammen i 49erFX i 2012, og året efter opnåede de deres første store internationale resultat, da de blev europamestre, hvilket de gentog det følgende år. I 2014 og 2015 vandt de henholdsvis sølv og bronze ved VM, og de sikrede med sølvmedaljerne Danmark en nationsplads til OL i 2016. I det efterfølgende udtagelseskapløb måtte de imidlertid se OL-billetterne gå til Jena Mai Hansen og Katja Salskov-Iversen, der i øvrigt vandt OL-bronze. Baad og Thusgaard blev desuden kåret som Årets Fund i dansk idræt 2014.

Efter skuffelsen over ikke at komme med til OL i Rio holdt Baad og Thusgaard en pause et halvt års tid, inden de i efteråret 2016 bekendtgjorde, at de ville forsøge at kvalificere sig til OL i Tokyo 2020. Igen opnåede de fine resultater, herunder VM-bronze i 2019. Hansen og Salskov-Iversen sikrede en dansk plads ved OL 2020 med en femteplads ved VM 2018, men valgte ikke at gå efter pladsen, hvorpå vejen var banet for Baad og Thusgaard. Udtagelsen blev dog også denne gang et tæt løb, nu mod Anne-Julie Schütt og Iben Nielsby, men Baad og Thusgaard endte med at vinde kapløbet med ét placeringspoint, der først blev sikret i det allersidste heat i det sidste stævne, der talte i kapløbet.

Baad og Thusgaard klarede sig ganske fint ved OL i 2021 (efter at legene var blevet udskudt et år). De to sejlere endte på en ottendeplads efter at have ligget på en fjerdeplads efter halvdelen af de tolv sejladser efter blandt andet at have vundet femte sejlads.

Referencer

Eksterne henvisninger 
 

Sejlsportsfolk fra Danmark
Årets fund i dansk idræt
Deltagere for Danmark ved sommer-OL 2020
Marie Thusgaard

Marie Thusgaard Olsen  er en dansk sejler, der sammen med Ida Marie Baad sejler 49erFX, hvor de i en årrække har tilhørt den internationale elite og opnået medaljer ved internationale mesterskaber.

Baad og Thusgaard indledte deres karriere sammen i 49erFX i 2012, og året efter opnåede de deres første store internationale resultat, da de blev europamestre, hvilket de gentog det følgende år. I 2014 og 2015 vandt de henholdsvis sølv og bronze ved VM, og de sikrede med sølvmedaljerne Danmark en nationsplads til OL i 2016. I det efterfølgende udtagelseskapløb måtte de imidlertid se OL-billetterne gå til Jena Mai Hansen og Katja Salskov-Iversen, der i øvrigt vandt OL-bronze. Baad og Thusgaard blev desuden kåret som Årets Fund i dansk idræt 2014.

Efter skuffelsen over ikke at komme med til OL i Rio holdt Baad og Thusgaard en pause et halvt års tid, inden de i efteråret 2016 bekendtgjorde, at de ville forsøge at kvalificere sig til OL i Tokyo 2020. Igen opnåede de fine resultater, herunder VM-bronze i 2019. Hansen og Salskov-Iversen sikrede en dansk plads ved OL 2020 med en femteplads ved VM 2018, men valgte ikke at gå efter pladsen, hvorpå vejen var banet for Baad og Thusgaard. Udtagelsen blev dog også denne gang et tæt løb, nu mod Anne-Julie Schütt og Iben Nielsby, men Baad og Thusgaard endte med at vinde kapløbet med ét placeringspoint, der først blev sikret i det allersidste heat i det sidste stævne, der talte i kapløbet.

Baad og Thusgaard klarede sig ganske fint ved OL i 2021 (efter at legene var blevet udskudt et år). De to sejlere endte på en ottendeplads efter at have ligget på en fjerdeplads efter halvdelen af de tolv sejladser efter blandt andet at have vundet femte sejlads.

Referencer

Eksterne henvisninger 
 

Sejlsportsfolk fra Danmark
Årets fund i dansk idræt
Deltagere for Danmark ved sommer-OL 2020
Raymond Davis Jr.

Raymond "Ray" Davis Jr. (14. oktober 1914 - 31. maj 2006) var en amerikansk kemiker og fysiker. Han er bedst kendt for at have ledet Homestake-eksperimentet i 1960'erne til 1980'erne, som var det første eksperiment til at detektere neutrinoer udsendt af Solen. Han modtog en delt nobelpris i fysik i 2002 for dette.

Referencer

Eksterne henvisninger 

Fysikere fra USA
Kemikere fra USA
Nobelprismodtagere i fysik
Nobelprismodtagere fra USA
G.K. Kristensen

Gunnar Kjær Kristensen (1. juni 1928 i Hornborg - 17. maj 2001) var en dansk officer, som over seks år var chef for Forsvarsstaben. Kristensen var kontroversiel, idet han i forhold til freds- og atompolitik havde venstreorienterede synspunkter.

Kristensen var oberstløjtnant og kontorchef i Forsvarsministeriet, da den socialdemokratiske forsvarsminister Orla Møller i 1977 udnævnte ham til chef for Forsvarsstaben og dermed generalløjtnant. Der var tale om et springavancement, idet han derved sprang to grader, oberst og generalmajor, over.

I foråret 1983 besluttede den borgerlige regering med forsvarsminister Hans Engell, at Kristensen ikke skulle overtage stillingen som Forsvarschef, som snart ville blive ledig. Han havde da af to gange tre år været åremålsansat som Forsvarsstabschef, og gav man ham en tredje periode, ville han være svær at komme udenom. Engell meddelte ham derfor personligt, at han ikke ville blive forlænget yderligere, men at han i stedet kunne få en anden generalsstilling. Kristensen afslog og smækkede i vrede døren til ministerkontoret så hårdt, at malingen faldt af.

Engell begrunder selv beslutningen om at Kristensen ikke skulle fortsætte som Forsvarsstabschef med sin egen vurdering af Kristensens lederegenskaber. I pressen blev det også kaldt en slagtning og en politisk fyring, og det er svært at afvise, at det politiske også kan have spillet en rolle.

Kristensen blev afløst af Sven Egil Thiede, som i 1982 under private former overfor en journalist om Kristensen skulle have sagt, "at ingen dansk officer siden 2. verdenskrig havde skadet forsvaret så meget [...]". Kristensen indgav klage, Thiede beklagede og klagesagen endte med at blive afvist.

Kristensen blev efterfølgende chef for 2. Sjællandske Brigade.

Efter sin pensionering arbejdede han for Hærens Konstabel- og Korporalforening. Han var 1988-1993 medlem af Generals for Peace and Disarmament.

Bibliografi 
Oversigten er begrænset til åbent tilgængelige oversigter.
 1967
 Krig og rationalitet.
 1969
 Operativ integration af land- og søstyrker.
 Dansk Amfibiekapacitet.
 Den historiske baggrund for forsvarets nye ledelsesstruktur.
 1978
 Forsvarets ledelsesprincipper.

Noter

Henvisninger 

Officerer fra Danmark
Masatoshi Koshiba

var en japansk fysiker, der er kendt som en af grundlæggerne af neutrinoastronomi. Han modtog en delt nobelpris i fysik for dette arbejde i 2002.

Han var ansat på International Center for Elementary Particle Physics (ICEPP) og Emeritus Professor på Tokyo Universitet.

Referencer

Eksterne henvisninger 

Fysikere fra Japan
Nobelprismodtagere i fysik
Nobelprismodtagere fra Japan
Riccardo Giacconi

Riccardo Giacconi (født 6. oktober 1931, død 9. december 2018) var en italiensk-amerikansk astrofysiker, der etablerede røntgenastronomi. Han var ansat som professor på Johns Hopkins University, og han modtog en delt nobelprisi fysik i 2002.

Referencer

Eksterne henvisninger 

Fysikere fra USA
Nobelprismodtagere i fysik
Nobelprismodtagere fra USA
Astronomer fra USA
Bornholm-amulet

Bornholm-amulet er fremstillet af en arabisk sølvmønt med en runeinskription på latin. Amuletten er omkring 2,5 cm i diameter.

Fundstedet er ukendt, men den blev afleveret til Nationalmuseet i København i 1821 med oplysning om, at den var fundet på Bornholm i 1770.

Amuletten blev først dateret til mellem 907 og 913, men i 1965 ændredes det til mellem 885 og 896.

Inskription 
Runerne er 0,3-0,8 cm høje.

Transliteration
... Iesus Christus filius dei vivi. In nomina patris et filii ... et spiritus. Christus ... pius sanguis vivit, vitam aeternam custodiat.

Oversættelse
... Jesus Kristus, den levende Guds søn. I Faderens og Sønnens ... og (Hellig}åndens navn. Kristus ... det fromme blod lever, lad det beskærme det evige liv.

Inskriptionen er sandsynligvis den ældste med runer på latin i Danmark.

Se også 
 Haraldsguldet

Referencer 

Oldsager fra Vikingetiden
Arkæologiske fund fra Danmark
Genstande i Nationalmuseet
Amulet
Amuletter
Henry Ford II

Henry Ford II (født 4. september 1917, død 29. september 1987), også kendt som "HF2" eller "Hank the Deuce", var en amerikansk forretningsmand i bilindustrien. Han var søn af Edsel Ford og Henry Fords ældste barnebarn. Han var præsident for Ford Motor Company fra 1945 til 1960 og bestyrelsesformand for koncernen fra 1960 til 1980 samt administrerende direktør fra 1945 til 1979. Fra 1943-1950 var han præsident for Ford Koncernens Fond.

Noter 

Personer fra Detroit
Blanco

Blanco har flere betydninger:

 Cuauhtémoc Blanco, en mexicansk fodboldspiller
 Isabel Blanco, en norsk håndboldspiller
 Blanco (italiensk sanger)
Polakker i Danmark

Polakker i Danmark er personer med bopæl i Danmark, der enten er indvandrere eller efterkommere af indvandrere med tilknytning til Polen. Pr. 1. januar 2020 var der 48.473 personer i Danmark med polsk herkomst som defineret af Danmarks Statistik, hvilket gør gruppen til den største vestlige indvandrergruppe i Danmark.

Se også 
 Polske landarbejdere i Danmark
 Indvandring til Danmark

Kilder 

Folkeslag i Danmark
Indvandring til Danmark
Couque de Dinant

Couque de Dinant er en meget hård og sød kiks, der stammer fra byen Dinant i det sydlige Belgien.

Forberedelse 
Couque de Dinant fremstilles med brug af kun 2 ingredienser, nemlig hvedemel og honning, der tilføjes i lige store mængder efter pund-til-pund-metoden. Dejen trykkes herefter i en træform lavet af enten pære-, valnød- eller bøgetræ. Formene fremstilles i forskellige størrelser og faconer, eksempelvis dyr, blomster, personer eller landskaber. Herefter vendes de ud på bagpladen.

Kiksen bages i en forvarmet ovn ved 300°C i 15 minutter, hvilket karameliserer honningen. Ved nedkølingen af kiksen, bliver den meget hård og kan angiveligt holde sig for evigt. Grundet netop denne egenskab, bliver Couque de Dinant brugt som dekoration i hjemmet, pynt på juletræet eller som en forevigelse af eller til minde om en særlig begivenhed.

En variant af kiksen hedder Couque de Rins, hvor man også tilføjer sukker til dejen, hvilket gør den sødere og knap så hård.

Indtagelse 
På grund af deres hårde konsistent og store størrelse er Couque de Dinant ikke beregnet til at blive spist direkte, som andre kiks og kager. I stedet brækker man dem i mindre stykker og bidder, som man så efterfølgende gumler og sutter på, som bolsjer, eller dyppet i kaffen. Man har også brugt at give bidder af kiksen til babyer, mens de døjede med de første tænder

Selvom forretninger, der sælger Couque de Dinant, har det primære salg i turistsæsonen, oplever de også et større salg omkring Saint Nicholas Day i december. Ved den højtid sælges og spises kiksene over hele Belgien.

Den præcise oprindelse af Couque de Dinant er uvis, men man kan stadig finde forme fra 1800-tallet i dag, der stadig bruges, og historie tyder på, kiksen er endnu ældre end det og stammer fra middelalderen.

Eksterne henvisninger 

Kiks
Belgien
Michael Valeur

Michael Valeur (født 6. juli 1961) er en dansk forfatter og lyriker. Hans produktion spænder over en bred vifte af formater såsom digte, romaner, computerspil, interaktive fiktioner, dramatik og museumsinstallationer.

Prosa og Lyrik 
I 1980'erne var Michael Valeur en del af den danske punkbevægelse, hvor han i samarbejde med musikeren Jesper Siberg udgav Mørkets splintrede øje (Irmgardz,1981), Det drejende punkt (Ziggy, 1984) og Kærlighed til kniven (SAM,1985), der alle kombinerer digte og elektronisk musik. I 1993 fulgte novellesamlingen Jessica, Lena, Martha (Borgen,1993) der beskriver tre kvindeskæbner. Herefter fulgte en lang periode, hvor Michael Valeur arbejdede med computerspil, interaktiv fiktion og dramatik, men i 2010'erne vendte han atter tilbage til prosa og lyrik i form af novellesamlingen Dyrk ikke natten (Chokoladefabrikken 2013) digtsamlingen Smykkedigte (Chokoladefabrikken 2014) og den historiske roman Hjemløs (Chokoladefabrikken 2018).

Computerspil og interaktive fiktioner 
I 1990'erne blev Michael Valeur blev involveret i udvikling af computerspil og interaktive fiktioner. Dette inkluderer nogle af de tidligste eksperimenterende titler i dansk computerspil såsom Blackout (spil og roman, Deadline games 1997) og Englen (Interaktiv tegneserie, Deadline games 1999) samt et radiodrama Bagsædestrisser (DR 2000), som Michael valeur skrev manuskripterne til. Det inkluderer også en lang række børnespil, herunder Spøgelse med forkølelse (Børnespil, Savannah 1998), Skeletter med kasketter (Børnespil, Savannah 1998), Bellinis bikini (Savannah 1999), Onkel Bellinis hemmeligheder (Savannah 2000) Ostekrigen på mælkevejen (Savannah 2000) og Mus'ik (Kongo Interactive 2006). Børnespillene fra Savannah var blandt andet kendt for at bryde med den belærerende form, mange computerspil til børn havde i tiden og introducere en mere legenge og fræk tone. De dannede også udgangspunkt for børneromanen Spion i Bellinis Kælder (Savannah 2000) der i 2016 blev udgivet til ipad i en interaktiv variant under titlen Bellinis kælder (Savannah 2016).

Dramatik 
Sideløbende med computerspillene har Michael Valeur arbejdet med dramatik i varierende afskygninger, herunder Theremin (2004) og Sandbarnet (2007) i samarbejde med Hotel Pro Forma. Han har endvidere skrevet manuskript til Robottens anatomi (2009) i samarbejde med Videnskabsteatret i Odense og børneforestillingerne Carl (2015) og Ingens Verdens Ting (2016) i samarbejde med Grønnegade teater.

Museumsinstallationer 
Michael Valeur været med til at udvikle flere museumsinstallationer, der formidler viden og fortællinger gennem det fysiske rum. Dette inkluderer for eksempel Ego-trap (Experimentarium, 2006), Sanser (Experimentarium 2006), Fanget i fortiden (Københavns Befæstning 2011) og Flugten fra Fattigdommen (Forsorgsmuseet 2014). Michael Valeur har endvidere bidraget til Eva Kochs installation Villar - Manuelas Børn af Eva Koch der blev udstillet på Statens Museum for kunst i 2004.

Se også 
 Totem (film fra 1985)

Digtere fra Danmark
Novelleforfattere fra Danmark
Dramatikere fra Danmark
Mandlige forfattere i det 21. århundrede